
PËR DISA NDRYSHIME NË VENDIMIN NR.933, DATË 2.7.2008 TË KËSHILLIT TË MINISTRAVE “PËR PËRFAQËSIMIN E MINISTRISË SË BRENDSHME ME OFICERË KONTAKTI NË BRITANINË E MADHE, BELGJIKË, ITALI, GREQI, TURQI, KOSOVË, SHTETET E BASHKUARA TË AMERIKËS, GJERMANI, FRANCË DHE EUROPOL”, TË NDRYSHUAR

Në mbështetje të nenit 100 të Kushtetutës dhe të nenit 47 të ligjit nr.9749, datë 4.6.2007 “Për Policinë e Shtetit”, me propozimin e Ministrit të Brendshëm, Këshilli i Ministrave

VENDOSI:

Në vendimin nr.933, datë 2.7.2008 të Këshillit të Ministrave, të ndryshuar, bëhen këto ndryshime:
a) Titulli i vendimit ndryshohet, si më poshtë vijon:
“Për përfaqësimin e Ministrisë së Brendshme me oficerë kontakti në Britaninë e Madhe, Belgjikë, Itali, Greqi, Turqi, Kosovë, Shtetet e Bashkuara të Amerikës, Gjermani, Francë, EUROPOL dhe INTERPOL”.
b) Pika 2 ndryshohet, si më poshtë vijon:
“2. Përfaqësimin e Ministrisë së Brendshme me oficerë kontakti, pranë Shërbimit Policor Europian-EUROPOL dhe Organizatës Ndërkombëtare të Policisë Kriminale-INTERPOL.”
c) Pika 8 ndryshohet, si më poshtë vijon:
“8. Sistemimi me zyra i oficerëve të kontaktit, të përcaktuar në pikën 1 të këtij vendimi, të bëhet në mjediset e përfaqësive tona diplomatike, ndërsa zyra e oficerit të kontaktit në EUROPOL do të jetë në zyrat qendrore të EUROPOL-it, në Hagë, dhe zyra e oficerit të kontaktit në INTERPOL do të jetë në zyrat qendrore të INTERPOL-it, në Lion.”.
 Ky vendim hyn në fuqi pas botimit në Fletoren Zyrtare.

